Markoosie Patsauq

Markoosie Patsauq (en ), nado en Inukjuak (Nunavik, Quebec)"Markoosie". Oxford Reference. o 24 de maio de 1941 e finado ibídem o 8 de marzo de 2020, foi un escritor inuk. É coñecido por ser o autor de Harpoon of the Hunter (en ), a primeira novela publicada en lingua inuktitut novel; a novela foi escrita máis tarde, pero publicada antes (1970), que Sanaaq de Mitiarjuk Nappaaluk.

 Traxectoria 
Naceu preto de Inukjuak, no Quebec,"Markoosie Patsauq, first Inuit novelist, lived the history of his people". CBC North, 20 de abril de 2020. a súa foi unha das familias trasladadas á forza a Resolute, Territorios do Noroeste, durante a relocalización do Alto Ártico de 1953."Markoosie Patsauq – His Story". Iqqaumavara (dir. Marquise Lepage), 2013. Máis tarde asistiu ao instituto en Yellowknife."MARKOOSIE, 1942-: LMS-0017". Collections Canada.

Patsauq escribiu a historia de "Harpoon of the Hunter" en 1969 cando traballaba como piloto (sendo o primeiro piloto inuk no Canadá), usando material que escoitara de membros da súa familia. Publicouse serializado na revista inuit "Inuttituut" antes de ser publicado nunha tradución ao inglés en 1970. En ucraíno, a historia publicouse por primeira vez en 1974 pola editorial Veselka (Arco da Vella). Publicouse unha tradución ao francés en 2013, e as traducións ao hindi e ao marathi seguiron en 2015.Tamén escribiu relatos e non ficción, aínda que ningunha das súas outras obras foi tan recoñecida como "Harpoon of the Hunter".

En 2016, Valerie Henitiuk estaba a estudar como puido cambiar o significado da historia orixinal escrita en inuktitut cando foi traducida ao inglés; as traducións posteriores baseáronse nesa tradución ao inglés. Xunto con Marc-Antoine Mahieu (afiliado ao NALCO) e en colaboración con Patsauq, Henitiuk realizou en 2021 a primeira edición crítica completa de "Umarjursiutik unaatuinnamut" de Patsauq de 1969-70 publicada como "Hunter with Harpoon/Chasseur au Harpon".

Faleceu en marzo de 2020 na súa casa en Inukjuak.

 Notas 

Categoría:Nados en 1941
Categoría:Finados en 2020
Categoría:Novelistas do Canadá
Categoría:Escritores inuit